钦定古今图书集成/明伦汇编/官常典/第650卷 > 殷贵
## 钦定古今图书集成/明伦汇编/官常典/第650卷 > 殷贵

按《明外史厉昇传》：“昇同邑殷贵，字南金，亦由国子生
为广东阳山知县。县穷僻少文，贵至即为讲律令，俾
知趋避。大书‘为善最乐’四字，镂板给之。有兄弟争田
者，反复开谕，皆感泣去。遇死囚，必求其生路，不得已，
焚香告天而后决之。狱中置一响板，约曰：‘冤未达者
击之。有所征召。书片纸于门，咸如期至，恩信旁达，阖’”
邑归心焉。以劳感瘴，吏民祈祷无虚日。其卒也，为罢
市巷哭。